kardosdrur/scandi-wiki huggingface dataset:
Henning Matzen

Henning Matzen (født 28. december 1840 i Rebbjergskov ved Satrup, død 18. juli 1910 i Ronneby) var dansk jurist og politiker. 

Han var født i Rebbjergskov ved Satrup i det nuværende Sydslesvig, blev student i Flensborg og studerede herefter jura ved Københavns Universitet, hvor han blev cand.jur. i 1864. Efter at have bedrevet fremragende retshistorisk forskning udnævntes Henning Matzen allerede i 1870 til professor ved universitetet, en post han beholdt til sin død. Han blev dog ikke banebrydende i retsvidenskaben. I kraft af en næsten ubegribelig arbejdskraft og en glimrende hukommelse var han i stand til at producere lærebøger, der bugnede af stof med værdifulde enkeltheder, men som ofte var for brede og manglede den sidste afpudsning. 1892-93 var han rektor for Københavns Universitet. 

Også politisk virksomhed trak store veksler på Matzens arbejdskraft. Han fik sæde i Landstinget i 1879, hvor han hurtigt blev én af Højres ledende skikkelser som trofast støtte for Estrup og dennes provisoriepolitik i de følgende år. Lige så forhadt han var hos Venstre, Estrups modstandere, lige så populær var han hos Højre, hvor han gjorde sig gældende som en både veltalende og slagfærdig folketaler. Fra 1894 til 1902 var Henning Matzen Landstingets formand.

Matzen bidrog også til Dansk Biografisk Leksikon, hvor han skrev om J.E. Larsen.

I 1915 rejstes et monument for Matzen i Kongens Have, tegnet af Frederik Kiørboe og Anders Bundgaard.

Se også

Litteratur 
 Carl Goos, Henning Matzen, København 1910.
 Troels G. Jørgensen, Tre professorer : Goos, Nellemann, Matzen, Frost-Hansen, 1958.

Eksterne henvisninger 
 
 

Retshistorikere fra Danmark
Rektorer ved Københavns Universitet
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer i 1890'erne
Landstingsmedlemmer i 1900'erne
Landstingsmedlemmer i 1910'erne
Landstingsformænd
Danskere i 1800-tallet
Landstingsmedlemmer fra Højre (1881-1915)
Storkors af Dannebrog
Personer i Kraks Blå Bog (afdøde)
Personer fra Sønderjylland (på tværs af landegrænser)
Personer i Dansk Biografisk Leksikon
Alumni fra Københavns Universitet
Psykoaktivt stof

Et psykoaktivt stof er et stof der påvirker ens adfærd og væremåde.
Alkohol er fx et psykoaktivt stof.

Rusmidler
Hans Vemmer

Hans Oluf Bertram Vemmer (21. februar 1895 i København – 27. november 1954), var en dansk sløjd- og skolemand.

H. Vemmer tog lærereksamen fra Den Danske Realskoles Seminarium i 1916, nysprog student 1919. Lærer på Nærum Kostskole 1916, vikar på Frederiksberg 1918 og i 1919 tilknyttet Københavns kommunes skolevæsen, hvor han i en lang årrække var lærer ved Nyboder Skole og seminarielærer på Blågård Seminarium, der i disse år lå i samme bygning som Kapelvejens Skole. Han var en inciterende seminarielærer i sløjd og praktik. I 1944 blev han viceskoleinspektør ved Prinsesse Charlottegades Skole i og i 1953 inspektør på skolen. 

Det manuelle arbejde lå Vemmer stærkt på sinde fra hans unge år, og han var en stor kapacitet med hensyn til småsløjd og frie øvelser, i hvilke han også ledede mangfoldige kurser i og uden for København. Han havde sløjdlærereksamen i træsløjd og supplerende uddannelse i småsløjd og metalsløjd. Tegnelærerkurser. Med utrættelig ildhu engagerede han sig i arbejdet for sløjdens fremme og fornyelse. Han var aktiv i Dansk Skolesløjds Seminarielærerforening, som han stiftede i 1932 og har været formand for, og i Københavns Kommuneskolers Sløjdlærerforening, hvor han også har været formand, og i perioden 1938-1941 var han medlem af Modeludvalget.

Henvisninger 
 Dansk Skole-Stat, København 1933, bind 1, side 456.
 Biografi i forbindelse med udnævnelsen til skoleinspektør i: Dansk Skolesløjd nr. 6, 1953, p.76
 Nekrolog i: Dansk Skolesløjd nr. 1, 1955, p.9
 Foto: Hans Vemmer i samlingen Sløjdhistoriske personer.

Skolefolk fra Danmark
Sløjd
Embedsmænd i København
Danskere i 1900-tallet
Storflagermus

Storflagermus er en underorden af flagermus. I den eksisterer én familie, flyvende hunde (Pteropodidae). De fleste (men ikke alle) arter er større end småflagermus: De mindste er 6 cm lange, de store bliver 40 cm lange og har et vingefang på 1,5 m. Disse kæmper kan veje mere end et kilogram.

Levevis 
Flyvende hunde lever af frugt og nektar fra blomster, i stedet for insekter som småflagermus. Den flyvende hund har fået sit navn, fordi hovedet ligner en hunds. Småflagermus har et hoved, der mere ligner en lille gnavers hoved. De flyvende hunde bruger fortrinsvis syn og lugtesans til at orientere sig med.

Flyvende hunde tilbringer dagen sovende i kolonier på op til 10.000 individer. I klippehuler eller i frugtbærende træer hænger de i fødderne med hovedet nedad og vingerne slået sammen om kroppen. Når mørket falder på, letter alle de flyvende hunde på én gang og begiver sig i samlet trop ud for at finde modne frugter.

Ungerne sidder de første måneder på maven af hunnen og dier hos hende. Senere bliver de hægtet af i træerne, når hunnen om natten skal ud og lede efter føde. Når ungerne er omkring 6 måneder, følger de med de voksne ud for at finde føde.

Kun en enkelt art, den ægyptiske flyvende hund (Rousettus aegyptiacus), kan benytte sig af ekkolokalisering ligesom småflagermus.

Systematik 
Underordnen Megachiroptera omfatter kun en enkelt familie, Pteropodidae med i alt cirka 186 nulevende arter.

Arter 
Eksempel på arter:
 Pteropus poliocephalus

Noter
Morten Hansen

Morten Hansen kan henvise til flere personer:

 Morten Hansen (politiker) (1821-1901) – dansk gårdmand og politiker, medlem af Folketinget
 Morten Hansen (fodboldspiller, født 1970) – dansk fodboldspiller
 Morten Hansen (fodboldspiller, født 1983) – dansk fodboldspiller
 Morten Juul Hansen (født 1977) – en dansk fodboldspiller
 Morten Roland Hansen – Kronprins Frederiks privatsekretær og presserådgiver
 Morten Steen Hansen – dansk kunsthistoriker
 Hans Morten Hansen (født 1964) – norsk stand up-komiker
 Jens Morten Hansen (født 1947) – dansk geolog
 Morten Hansen (oversætter) (født 1972) – norsk oversætter
 Morten Frost Hansen (født 1958) – dansk badmintonspiller
ProSiebenSat.1 Media

ProSiebenSat.1 Media AG er en privat tysk mediekoncern, der på hjemmemarkedet bl.a. ejer tv-kanalerne ProSieben, Sat.1, Kabel 1 og N24. I Danmark ejes Kanal 4, Kanal 5, 6'eren, 7'eren og SBS Radio.

I 2007 omsatte koncernen for 2,7 mia. euro og beskæftigede 5.460 medarbejdere. Hovedsædet er beliggende i Unterföhring.

Virksomheden blev dannet i 2000 ved en fusion af ProSieben Media AG og Sat.1 SatellitenFernsehen GmbH. I 2007 opkøbtes SBS Broadcasting, hvilket betød, at selskabet i dag er til stede i 13 lande i Europa, herunder Danmark.

Per. d. 21-02-2012 har ProSiebenSat.1 overtaget administrationen af Sony Online Entertainments servere til deres MMORPGs (DC Universe™ Online, EverQuest® II, Star Wars®: Clone Wars Adventures™, Free Realms®, Magic: The Gathering – Tactics®, Pox Nora®, the upcoming PlanetSide® 2 samt EQ2:Next)

Eksterne henvisninger 

 ProSiebenSat.1 Medias engelske hjemmeside

Etableret i 2000
Peter Andreas Brandt

Peter Andreas Brandt (født 14. juni 1792 i Trondheim, død 20. september 1862 i Brasilien) var en norsk tegner og maler. Han rejste til Brasilien i 1834, hvor han arbejdede sammen med den danske naturhistoriker Peter Wilhelm Lund i byen Lagoa Santa i delstaten Minas Gerais. Brandt illustrerede Lunds fund i forbindelse med udgravninger i drypstenshuller.

Henvisninger 

Tegnere fra Norge
Malere fra Norge
Arvid Arisholm

Arvid Johannes Arisholm (18. september 1888 – 2. februar 1963) var en norsk foboldspiller. Han repræsentererede Oslo-klubben Mercantile, og var en af spillerne i Norges første landskamp i 1908, hvor Norge tabte 11–3 mod Sverige.

Fodboldspillere fra Norge
Johannes Eckhoff

Johannes Nicolai Eckhoff (26. april 1919 i Oslo – 26. oktober 2007) var en norsk skuespiller. Han debuterede i 1939 på Trøndelag Teater, og var senere ansat på Centralteatret, Oslo Nye Teater og Riksteatret. Han lagde også stemme til Nøtterø i Stompa-hørespillene, og har spillet med i mange norske film.

Priser og udmærkelser 
 1982 - Teskjekjerringprisen

Udvalgt filmografi 
 1942 - Jeg drepte!
 1946 - Englandsfarere
 1947 - Sankt Hans fest
 1948 - Kampen om tungtvannet
 1949 - Svendsen går videre
 1960 - Millionær for en aften
 1962 - Sønner av Norge kjøper bil
 1963 - Om Tilla
 1992 - Giftige Løgner
 1993 - Secondløitnanten
 1996 - Gåten Knut Hamsun

Udvalgte lydbøger og hørespil 
 Stompa (Nøtterø)
 De Fires Tegn - af Arthur Conan Doyle (Sherman) 
 Anna Karenina - af Leo Tolstoj (Kapitonitsj) 
 Tom Sawyer - af Mark Twain (Oplæser) 
 Huckleberry Finn - af Mark Twain (Oplæser) 
 Den gamle mannen og havet - af Ernest Hemingway (Oplæser)

Eksterne henvisninger 
 

Filmskuespillere fra Norge
Personer fra Oslo
Ringerike (distrikt)

Ringerike distrikt er et distrikt i Buskerud fylke i Norge, omfattende de to kommuner Ringerike og Hole. Kommunerne udgjorde en fælles kommune i perioden fra 1964 til 1977. Området indgik tidligere i Ringerikes fogderi. Regioncentret er byen Hønefoss. Distriktet har i alt 33.938 indbyggere (SSB 1. juli 2007) og et areal på 1.748 kvadratkilometer.

Administrative inddelinger 

Ringerike tilhører Ringerike tingrett i Borgarting lagdømme og Ringerike provsti i Tunsberg bispedømme. Distriktet er også en af SSBs handelsregioner. Kommunerne samarbejder i et regionsråd, som omfatter flere kommuner.

Noter 

Distrikter i Norge
Borups Allé

Borups Allé i København er trods sit navn en bred vej, der strækker sig over 3,1 km fra Jagtvej og Rantzausgade i sydøst til Hareskovvej i nordvest, der senere udmunder i Hillerødmotorvejen. Strækningen forbinder således Nørrebro med Frederiksberg og Nordvestkvarteret/Utterslev. 

Vejen var med en årsdøgntrafik på 52.700 køretøjer i 2010 den næstmest trafikerede vej i København; kun overgået af Lyngbyvej.  

Borups Allé er opkaldt efter L.C. Borup, som fra 1883 var Københavns finansborgmester.

Den måske mest iøjnefaldende bygning på Borups Allé, er Telefonhuset fra 1959 – KTAS gamle telefoncentral – der i dag er TDC's. (Borup Allé 43)

Kilder 

Gader på Nørrebro
Gader på Frederiksberg
Indfaldsveje i Danmark
Mosseregionen

Mosseregionen er et distrikt i den vestlige del af Østfold fylke i Norge. Det består af de fire kommuner Moss, Råde, Rygge og Våler. Distriktet blev oprettet efter en vedtagelse i fylkestinget i 2007 og har i alt 53.689 indbyggere (SSB 1. juli 2007) og et areal på 472 kvadratkilometer. Regionscentret er byen Moss.

Administrative inddelinger 

Hele distriktet hører under Vestre Borgesyssel provsti i Borg bispedømme, og under Moss tingrett i Borgarting lagdømme. Området udgør også en af SSBs handelsregioner. Kommunerne samarbejder i et regionsråd.

Noter 

Distrikter i Norge
Østfold
Haldenregionen

Haldenregionen er et distrikt i den østlige del af Østfold fylke i Norge. Den omfatter kommunerne Halden og Aremark. Distriktet blev oprettet efter en vedtagelse i fylkestinget i 2007, og udgøres af dele af det tidligere Idde og Markers fogderi. Regionscentret er byen Halden.

Distriktet har i alt 29.376 indbyggere (SSB 1. juli 2007) og et areal på 964 kvadratkilometer.

Administrative inddelinger 
 De to kommuner Halden og Aremark hører til Halden tingrett under Borgarting lagdømme.
 Halden hører til Sarpsborg provsti, mens Aremark hører til Marker provsti i Den norske kirke.
 De to kommuner Halden og Aremark udgør en af SSBs handelsregioner.

Distrikter i Norge
Østfold
Stadtpark

Stadtpark i Wien (tysk: Wiener Stadtpark) strækker sig fra Parkring i Wiens første bezirk, Innere Stadt, til Heumarkt ) i 3. bezirk og bliver besøgt af både turister og wienere. Det samlede areal er på 65.000 m².

Historie 
Helt tilbage fra Biedermeierperioden, var glacissen foran Karolinenstadttor (Karolinebyport) et populært sted for underholdning. Omkring nedrivningen af bymurene og skabelsen af Ringstraßen til erstatning skabte borgmesteren, Andreas Zelinka, en offentlig park i området. Parken åbnede d. 21. august 1862 og blev dermed den første offentlige park i Wien.

På den sydlige bred af floden Wien blev den såkaldte Kinderpark (Børnepark) skabt i 1863, som i dag stadig primært bruges som legeplads og til sport. Karolinenbrücke (Karolinebroen), som blev bygget i 1857 (siden 1918 er den kendt som Stadtparkbrücke – Byparksbro) forbinder den nordlige og sydlige del af parken over floden.

Efter reguleringen af Wienfloden blev hele området omkring den genbygget af Friedrich Ohmann og Josef Hackhofer mellem 1903 og 1907.

Seværdigheder i parken 

 Kursalon
 Monumenter
 Meierei
 Planter

Eksterne henvisninger 

Officiel side 

Parker i Wien
Groton (Connecticut)

Groton er en by og en kommune i New London County i den amerikanske delstat Connecticut.

Kommunen har siden 1800-tallet været kendt for sine skibsværfter, og i dag (2007) er ubådsværftet Electric Boat en af kommunens største arbejdsgivere. Her blev blandt andet verdens første atomubåd, USS Nautilus, bygget i 1954, og den vendte tilbage i 1980 for at blive indrettet til museum.

Kommunens administrative struktur er unik for delstaten, eftersom byen Groton omfatter et mindre område end kommunen (alle andre byer i Connecticut er sammenfaldende med deres respektive kommuner).

Byer i Connecticut

pt:Groton (Connecticut)
Farendløse

Farendløse er en by på Midtsjælland med , beliggende 11 km nordvest for Haslev, 25 km sydvest for Køge og 10 km sydøst for Ringsted. Byen hører til Ringsted Kommune og ligger i Region Sjælland.

Farendløse hører til Farendløse Sogn. Den gule Farendløse Kirke ligger i byen.

Faciliteter 
Byen har en købmand. Skole, idrætshal, børnehus og forsamlingshus findes i Nordrup 2 km mod nord.

Historie

Landsbyen 
I 1898 beskrives Farendløse således: "Farringløse (gml. Form Farendeløse, Farindløse og Fardeløse) med Kirke, Skole og Mølle;" Det høje målebordsblad viser to møller og desuden et fattighus. Det lave målebordsblad viser desuden et bageri, men ingen møller eller fattighus.

Stationsbyen 
Farendløse fik jernbanestation på Køge-Ringsted Banen (1917-63). Stationen blev anlagt ½ km nord for landsbyen for også at betjene nabolandsbyen Nordrup. Stationsbygningen er bevaret på Kløvermarken 13.

Der opstod en lille bebyggelse omkring stationen, men den er ikke vokset sammen med den gamle landsby, selv om byen i dag er præget af en del udstykninger og nybyggeri.

Farendløse Mosteri 
Det første æbletræ blev plantet i 1912, og det familieejede Farendløse Mosteri var i drift 1938-2004. I 2015 blev gården købt af en gruppe unge mennesker, og mosteriet blev genetableret.

Noter

Eksterne kilder/henvisninger 

 Høje målebordsblade 1842-1899 og lave målebordsblade 1901-1971 

Byer i Ringsted Kommune
Johannes Nellemann

Johannes Magnus Valdemar Nellemann (født 1. november 1831 i København, død 26. august 1906 sammesteds) var dansk jurist og politiker.

Nellemann blev student i 1849, cand.jur. i 1855 og i 1859 professor ved Københavns Universitet. 1874-75 var han tillige rektor. I sit juridiske virke beskæftigede han sig især med retsplejereformen, der havde været under udarbejdelse siden enevældens fald, og han var en stærk fortaler for offentlighed og mundtlighed i retsplejen og også for lægmænds deltagelse i strafferetsplejen.

Nellemann var medlem af Landstinget fra 1870, men påbegyndte for alvor sin politiske virksomhed i 1875, da han indtrådte som justitsminister og minister for Island i Estrups første regering, og han besad posten helt til 1896. Det faldt således i Nellemanns lod at blive en hovedaktør i den bitre forfatningsstrid i provisorieårene, idet han jo som justitsminister stod som den juridiske garant for Estrups provisoriske lovgivning. Selv om han var fuldt loyal over for Estrup, hørte han også til den fløj af regeringen, som i 1894 var med til at indgå forlig i Folketinget og hermed få indledt en forsoningsproces.

Han var medlem af Videnskabernes Selskab fra 1883 og blev Storkors af Dannebrogordenen 1878 og Elefantridder 1893. I 1896 udnævntes han til nationalbankdirektør.

Kilder 
 Troels G. Jørgensen, Tre professorer : Goos, Nellemann, Matzen, Frost-Hansen, 1958.
 Ketty Lykke Jensen, Slægten Nellemann og de deri indgiftede slægter, Ketty Lykke Jensen, 2009. .

Eksterne henvisninger 
 

Jurister fra Danmark
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer i 1890'erne
Landstingsmedlemmer i 1900'erne
Nationalbankdirektører fra Danmark
Professorer fra Københavns Universitet
Justitsministre fra Danmark
Medlemmer af Videnskabernes Selskab
Landstingsmedlemmer fra Højre (1881-1915)
Ministre for Island fra Danmark
Storkors af Dannebrog
Personer fra København
Personer i Dansk Biografisk Leksikon
De Stijl (album)

De Stijl er The White Stripes andet album. 2000. Grunden til at albummet fik navnet De Stijl, efter den hollandske kunstbevægelse De Stijl (kunst), var Jack Whites facination af det simple. Hele albummets coverart er holdt i bandets tre farver rød, sort og hvid og Kunstarten De Stijls former. Albummet har følgende sange:

 You're Pretty Good Looking for a Girl – Sang om en smuk kvinde. Spillet på Guitar og trommer
 Hello Operator – Guitar og trommer, med den eneste trommesole Meg White efter sigende, nogensinde skulle have lavet. Sang om ikke at ville betale sine regninger. 
 Little Bird – guitar og trommer, blues sang om en mand der holder sin kvinde fanget.
 Apple Blossom – klaver, guitar og trommer, sang om at beskytte dem man holder af.
 Im Bound To Pack it Up -Guitar og trommer, sang om at rejse bort
 Death Letter – Son House cover. Om døden af en elsket.
 Sister, Do You Know my Name? – Sang om den første kærlighed.
 Truth Doesnt Make a Noise – Klaver, Guitar, trommer. Sang om kærlighed og sandhed, afspejler Jack Whites Facination af sandheden.
 A Boys Best Friend – Sang om en teenagers ønske om at forlade sit hjem.
 Lets Build a Home – slideguitar.
 Jumble, Jumble – guitar, trommmer.
 Why Cant you be Nicer to Me? Guitar, trommer.
 Your Southern Cane is Mine Blind Willie McTell cover. Blues

Album fra 2000
White Stripes-album
Tennessee (flertydig)

Tennessee kan have flere betydninger:

 Tennessee – amerikansk delstat
 Tennessee-floden – amerikansk flod
 Tennessee Williams – amerikansk forfatter
 Tennessee (film) – film fra 2008
Stenlunger

Stenlunger er en lungesygdom, der udvikles når lungerne udsættes for stenstøv fra fx asbest, og derved udvikler silikose. Sygdommen er en interstitiel lungesygdom.

Symptomer kan inkludere åndenød, hoste, at man hiver efter vejret og brystsmerter.

Referencer 

Luftvejssygdomme
Filmmanus

Et filmmanuskript, ofte forkortet til filmmanus eller bare manus, er en nedskrevet beskrivelse a handlingene og replikkerne i en film. Manuskriptet skrives af en manuskriptforfatter. Manuset markerer det første ordentlige stadie fra idé til færdig resultat i en filmproduktion. Filmmanuskripter kan være originale værker, eller bearbejdelse af eksisterende værker såsom romaner.

Der findes en række regler for hvordan manus skal skrives, som for eksempel at der skal bruges monospace-fonter, som oftest er en variant af courier. En sådan standardisering gør det blandt andet lettere at læse og lettere at sammenligne. Manus som bryder disse konventioner bliver ofte automatisk forkastet hos de store produktionsselskaber, da det antages at forfatteren på værket er uerfaren.

Manuskriptformer

Spec script 
Engelsk forkortelse for "speculative script." Udformes af både professionelle eller amatørforfattere, og indsendes til et medieproduktionsselskab, i håb om at det accepteres og omdannes til fx en film, et teaterstykke eller en tv-serie. Meget få spec scripts godkendes, og mange godkendte bliver aldrig produceret af forskellige årsager.

Screenplay 
Et screenplay er et manuskript der beskriver hvad der ses – fx til film eller tv-serier. De indeholder sceneoverskrifter, handling og dialog. Som udgangspunkt skal de leve op til en generel formatering, i hvert fald til professionelt brug.

Teleplay 
Teleplay kan betyde flere ting. I denne sammenhæng er et teleplay et screenplay til tv. De har gennemgående den samme formatering, men indeholder også specielle formateringsregler, af hensyn til bl.a. reklamepauser.

Manus
Crash Bash

Crash Bash, udgivet i Japan som  er et holdspil udviklet af Eurocom, hvilket gør dette til det første spil der ikke blev lavet af Naughty Dog. Det har en vis lighed med Mario Party serien, og bliver derfor ofte sammenlignet med den.

Gameplay
I Crash Bash kan man spille op til to spillere i selve spillet, og op til fire spillere i multiplayer delen. Hvis mindre end fire spillere deltager, vil de manglende spillere bliver erstattet af computerstyerede figure i stedet. Derved er der altid fire spillere på banen.

Der er i alt otte forskellige figure man kan vælge mellem, og hver af dem har deres egne fordele og ulemper. Som regl plejer spillet at vælge de computerstyrede figure, sådan at begge hold er afbalancerede.

Selve spillet består af i alt 32 baner, hvor af 4 af dem er bosser.
Disse baner er, som i de fleste andre spil fra serien, delt op i fem verdener.

De i alt 28 baner kan deles op i syv forskellige grupper, baseret på banernes mål. Hver gruppe består af fire baner af forskellig sværhedsgrad. De syv grupper er:
"Ballistix" (ball)
Et spil i stil med Pong, der foregår på en firkantet bane, med et mål på hver af de fire sider. Spillerne skal undgå at bolde ryger ind i deres eget mål, mens de samtidig prøver at få boldene ind hos modstanderen. Hver spiller har et bestemt antal bolde de må få ind i deres mål før de taber. Sidste mand på banen er vinderen.

"Polar Push" (panic)
Hver spiller rider rundt på en Polar, og skal forsøge at skubbe hindanden ud af banen.

"Pogo Pandemonium" (poco)
Disse baner foregår på baner der på otte-gange-otte firkantede felter. Spillerne hopper rundt på disse felter, hvilket farver dem i deres farve. Dette gøres for at skaffe point. Spilleren med flet point til slut, er vinderen.

"Crate Crush" (bash)
Disse baner foregår i et åbent område med en masse kasser. Hver spiller har en hvis mængde liv. Det gælder om at slå hindanden hovedsageligt ved hjælp af kasserne, indtil modspilleren ikke har mere liv, og bliver fjernet fra banen.

"Tank Wars" (fox)
Hver spiller er udstyret med en tank, og det går ud på at slå fjenden ved hjælp af denne.

"Crash Dash"
Et lille racerspil der foregår på cirkelære baner. Det gælder om at kommer først i mål for at vinde.

"Medieval Mayhem"
Banerne i denne gruppe er meget varierede, og har egentlig kun det tilfældes, at det gælder om at have flest point når tiden er gået.

Figure

Det Gode Hold
På Aku Aku's side kan man vælge mellem de følgende figure:
Crash Badicoot
Coco Bandicoot
Tiny Tiger
Dingodile

Der Onde Hold
På Uka Uka's side kan man vælge mellem de følgende figure:
Doctor Neo Cortex
Doctor Nitrus Brio
Koala Kong
Rilla Roo

Ekstra
I den Japanske version, Crash Bandicoot Carnival, var det også muligt at låse op for følgende figur ved hjælp af en kode:
Fake Crash

Eksterne henvisninger 
 
 Officiel Crash Bash hjemmeside
 Crash Bash  på Eurocom's hjemmeside

Computerspil fra 2000
PlayStation-spil
Crash Bandicoot
Joey (tv-serie)

Joey er en spin-off tv-serie af Venner der omhandler karakteren Joey Tribbiani og hans tid efter Venner.
Han er rejst fra New York til Los Angeles i håb om at få mere gang i sin skuespillerkarriere. Der bor også hans søster Gina (Drea de Matteo) og hendes søn Michael (Paulo Costanzo).

Serien blev dog aldrig den succes, man havde håbet på, og serien sluttede allerede efter to sæsoner. Men på trods af det har serien stadigvæk sine fans rundt om i verden og serien solgte godt på det internationale marked.

Rolleliste 
 Joey Tribbiani - Matt LeBlanc
 Gina Tribbiani - Drea de Matteo
 Michael Tribbiani - Paulo Costanzo
 Alexis Garrett - Andrea Anders
 Roberta Morganstern - Jennifer Coolidge

Eksterne henvisninger 
 

Amerikanske tv-serier fra 2000'erne
Komedieserier fra USA
Spin-off
Tv-programmer fra NBC
David Desrosiers

David Desrosiers (født 29. august 1980 i Montreal, Quebec, Canada) er canadisk musiker, der er bedst kendt som bassist i pop punk-bandet Simple Plan.

Eksterne henvisninger 

Musikere fra Canada